**SERIAL KILLER**

Karakterark

**Første dag på politiskoen og du er mere spændt end nogensinde. Nu kan du endelig få lov til at svare på dit kald! Nu kan du endelig gøre noget for at gøre verden et bedre sted. Du smiler stort til alle og i kaffepausen prøver du at hilse på så mange af de nye kollegaer som muligt.**

**Inspektøren virker mistænksom og går op til dig og stiller et spørgsmål fra dagens undervisning. Du er lynhurtig til at svare og inspektøren virker positivt overrasket. Han noterer noget i sin lille bog og smiler venligt. ”godt klaret” siger han imens han går væk.**

**Du er godt på vej!**

**Navn:** Steven Sanderson

**Alder:** 27

**Nøgleord:** Altid positiv, optimistisk, hjælpsom og frisk. Arbejder hårdt!

**Status + bolig:** Du er single og har en lille lejlighed i byen. Det er et dejligt sted at bo og du er tilfreds.

**Familie:** Du har en søster der bor i England, du taler ofte med hende, men ser hende sjældent. Din mor døde ved din fødsel og din far bor nu i Anchorage i Alaska, hvor han arbejder som politibetjent

**Baggrund:** Det er på grund af din far du valgte at arbejde for politiet og du ønsker at gøre verden et mere sikkert og lykkeligt sted. Han har altid været stærk og en god rollemodel for dig. Mange siger at du er naiv, når du ser på verden. Nogen siger at du er dum, når du forklarer at du er overbevist om at de fleste mennesker har reelle hensigter og vil hinanden det godt. Det er også noget du har lært ved at gå i kirke og praktisere den kristne religion. Du tror på Gud og ved, at han har en grund til at have sat dig på jorden. Du mener at du som politibetjent kan svare på dette kald. Du er ligeglad med at folk kalder dig naiv eller dum, men møder verden med positivitet og glæde – vel vidende at Jesus beskytter dig og leder dig i den rigtige retning.
Du har aldrig rigtigt haft besvær med sundheden, men inden for det sidste år af dit liv, har du haft seriøse søvnproblemer. Nogle gange sover du utroligt dybt og andre gange kan du slet ikke sove. Du går i søvne og er nogen gange vågnet op mærkelige steder i lejligheden eller sågar udenfor i gården. Det værste, der er sket hidtil er, da du vågnede ved, at du stod med hånden på en tændt kogeplade i køkkenet. Du har ikke talt med nogen om dette, men er bekymret for hvad der foregår med dig!

**Forhold:
Christopher Marks;** Du har et nogenlunde forhold til ham, du har flere gange hevet ham op, når han var mest deprimeret. Han er også kristen og det er dejligt at have en at snakke med om troen, men nogengange bekymrer du dig om ham, fordi han virker som om han kæmper med nogle store ting.

**Tom Prest;** Du delte værelse med ham på din introtur med politiskolen, men kender ham ikke videre godt. En dag spurgte han ind til dit søvngængeri, men du nægtede det fuldstændig! Han skal ikke tro der er noget i vejen med dig og ødelægge din chance for at blive politibetjent.

**Melanie Morrison;** Engang på politiskolen skulle i arbejde sammen. I skulle obducere et lig, men da I skulle gå i gang gik Melanie helt amok. Hun sagde at du skulle gå væk og lod dig ikke få lov til at kigge med. Hun ville gøre det hele selv. Imens hun arbejde på liget kiggede du på hende og det var som om hun nærmest var i en trance! Hun er meget mærkelig.

**Eric Dane**: En stille fyr, som altid er forsigtig og virker næsten bekymret. Du har lidt ondt af ham, for det er tydeligt han ikke rigtigt trives, så du tager dig lidt af ham. Du var overrasket, da han fortalte at hans far OGSÅ var i politiet og at der var tale om den heltemodige Michael Dane, der desværre blev dræbt under et forsøg på at arrestere en biltyv. Han minder slet ikke om ham!